Az EGT-Vegyesbizottság 127/1999 határozata

(1999. november 5.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét az 1999. június 25-i 76/1999 EGT-vegyesbizottsági határozat [1] módosította;

(2) A szarvasmarhák szivacsos agyvelőbántalma elleni sürgősségi intézkedésekrő szóló 98/256/EK tanácsi határozat módosításáról szóló szóló, 1998. október 7-i 98/564/EK bizottsági határozatot [2] be kell építeni a Megállapodásba;

(3) A spanyol állományhoz tartozó egyes szarvasmarhaféléknél használt füljelző megállapított maximális alkalmazási időtartamának kiterjesztéséről szóló, 1998. október 12-i 98/589/EK bizottsági határozatot [3] be kell építeni a Megállapodásba;

(4) A szarvasmarhafajták vágásának a svéd nemzeti adatbázisba történő feljegyzéséhez előírt maximális időtartam kiterjesztéséről szóló, 1998. október 13-i 98/590/EK bizottsági határozatot [4] be kell építeni a Megállapodásba;

(5) A szarvasmarhák szivacsos agyvelőbántalmának (BSE) Portugáliában történő megjelenése miatt szükséges sürgősségi intézkedésekről szóló, 1998. november 18-i 98/653/EK bizottsági határozatot [5] be kell építeni a Megállapodásba;

(6) A 2628/97/EK rendeletnek a szarvasmarhafélék azonosítási és nyilvántartási rendszere bevezetésének időszakára vonatkozó átmeneti rendelkezések tekintetében történő módosításáról szóló, 1998. október 1-jei 2105/98/EK bizottsági rendeletet [6] be kell építeni a Megállapodásba.

(7) Ez a határozat nem alkalmazandó Izlandra és Liechtensteinre,

A KÖVETKEZŐKÉPPEN HATÁROZOTT:

1. cikk

A Megállapodás I. melléklete I. fejezetének 1.2. részében a 77. pont (98/256/EK tanácsi határozat) a következő szövegrésszel egészül ki:

", az alábbi módosítással:

- 398 D 0564: A Bizottság 1998. október 7-i 98/564/EK határozata (HL L 273., 1998.10.9., 37. o.)."

.

2. cikk

A Megállapodás I. melléklete I. fejezetének 6,1. részében a 1. pont (64/433/EGK tanácsi irányelv) a következő francia bekezdéssel egészül ki:

"- 398 D 0653: A Bizottság 98. november 18-i 1998/653/EK határozata (HL L 311., 1998.11.20., 23. o.)."

.

3. cikk

A Megállapodás I. melléklete I. fejezetének 1.2. része a 85. pontot (98/497/EK bizottsági határozat) követően a következő ponttal egészül ki:

"86. 398 D 0653: A Bizottság 1998. november 18-i 98/653/EK határozata a szarvasmarhák szivacsos agyvelőbántalmának (BSE) Portugáliában történő megjelenése miatt szükséges sürgősségi intézkedésekről (HL L 311., 1998.11.20., 23. o.)."

.

4. cikk

A Megállapodás I. melléklete I. fejezetének 1.2. részében a 70. pont (2628/97/EK bizottsági rendelet) a következő szövegrésszel egészül ki:

", az alábbi módosítással:

- 398 R 2105: A Bizottság 1998. október 1-jei 2105/98/EK rendelete (HL L 267., 1998.10.2., 4. o.)."

.

5. cikk

A Megállapodás I. melléklete I. fejezetének 1. része a 1. pontot (98/140/EK bizottsági határozat) követően a "Jogi aktusok, amelyeket az EFTA-államok és az EFTA Felügyeleti Hatóság figyelembe vesznek" címsor alatt a következő pontokkal egészül ki:

"2. 398 D 0589: A Bizottság 1998. október 12-i 98/589/EK határozata a spanyol állományhoz tartozó egyes szarvasmarhaféléknél használt füljelző megállapított maximális alkalmazási időtartamának kiterjesztéséről (HL L 283., 1998.10.21., 19. o.).

3. 398 D 0590: A Bizottság 1998. október 13-i 98/590/EK határozata a szarvasmarhafajták vágásának a svéd nemzeti adatbázisba történő feljegyzéséhez előírt maximális időtartam kiterjesztéséről (HL L 283., 1998.10.21., 25. o.)."

.

6. cikk

A 98/564/EK, a 98/589/EK, a 98/590/EK és a 98/653/EK bizottsági határozata, valamint a 2105/98/EK bizottsági rendelet norvég nyelvű szövegei, amelyek e határozat norvég nyelvű változatának mellékletét képezik, hitelesek.

7. cikk

Ez a határozat 1999. november 6-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

8. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. november 5-én.

az EGT-Vegyesbizottság részéről

az elnök

N. v. Liechtenstein

[1] HL L 296., 2000.11.23., 1. o.

[2] HL L 273., 1998.10.9., 37. o.

[3] HL L 283., 1998.10.21., 19. o.

[4] HL L 283., 1998.10.21., 25. o.

[5] HL L 311., 1998.11.20., 23. o.

[6] HL L 267., 1998.10.2., 4. o.

--------------------------------------------------